**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCALâ**

**PROCES VERBAL**

**al şedinţei ordinare a Consiliului Local**

**al Municipiului Câmpulung Moldovenesc din 30 ianuarie 2025**

Şedinţa începe la orele 1200.

Se intonează Imnul de Stat.

Convocarea şedinţei a fost făcută de către primarul municipiului prin Dispoziţia primarului nr. 7/2025.

Sunt prezenţi domnii: Negură Mihăiţă – primar, Berențan Corneliu – viceprimar şi doamna Erhan Rodica - secretar general al municipiului.

Au fost invitați şi participă la şedinţă: Istrate Luminița, Florescu Iuliana, Erhan-Vicol Daniela, Niță Luminița, Latiș Mihai, Botea Cătălina, Bogoș Nicoleta și Georgescu Daniel.

Şedinţa este deschisă de domnul preşedinte Varvaroi Vasile - Lucian, care dă cuvântul d-nei secretar general al municipiului pentru a informa asupra prezenței consilierilor locali la ședință. D-na. secretar general al municipiului informează plenul că sunt prezenți: 18 consilieri locali, întârzie dl. consilier local Cîrmaci, astfel încât şedinţa este legal constituită şi îşi poate desfăşura lucrările.

Președintele de ședință dă cuvântul domnului primar pentru a prezenta proiectul ordinii de zi:

1.Aprobarea procesului verbal al şedinţei Consiliului Local al municipiului Câmpulung Moldovenesc din 10.01.2025.

2.Proiect de hotărâre numărul 4/10.01.2025 privind atestarea Inventarului bunurilor care aparțin domeniului privat al municipiului Câmpulung Moldovenesc.

Inițiator: Primarul municipiului.

Aviz comisii: Comisia urbanism și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

3.Proiect de hotărâre numărul 5/10.01.2025 privind vânzarea prin licitație publică a unui spațiu și a cotelor indivize din părțile comune și terenul aferent acestuia, proprietatea privată a municipiului Câmpulung Moldovenesc, situat în str. Calea Bucovinei nr. 65A, municipiul Câmpulung Moldovenesc, cu destinația de cabinet medical de medicină de familie.

Inițiator: Primarul municipiului.

Aviz comisii: Comisia economică, Comisia urbanism și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

4.Proiect de hotărâre numărul 6/10.01.2025 privind aprobarea contribuției anuale a U.A.T. Municipiului Câmpulung Moldovenesc, în calitate de membru fondator al Asociației de dezvoltare intercomunitară (ADI) ,,*ECO-TRANSPORT CÂMPULUNG MOLDOVENESC-SADOVA*", pe anul 2025, în cuantum de 30.000 lei.

Inițiator: Primarul municipiului.

Aviz comisii: Comisia economică.

Raport de specialitate: Direcția tehnică și urbanism, Direcția economică și Compartiment juridic.

5.Proiect de hotărâre numărul 7/10.01.2025 privind aprobarea volumului maxim de masă lemnoasă estimat a se recolta în anul 2025 din fondul forestier proprietate publică a Municipiului Câmpulung Moldovenesc.

Inițiator: Primarul municipiului.

Aviz comisii: Comisia economică.

Raport de specialitate: Direcția tehnică și urbanism, Direcția economică și Compartiment juridic.

6.Proiect de hotărâre numărul 8/10.01.2025privind aprobarea procedurilor şi criteriilor pentru organizarea concursului de ocupare a funcţiei contractuale de conducere de președinte club la Clubul Sportiv Municipal „Rarăul” Câmpulung Moldovenesc.

Inițiator: Primarul municipiului.

Aviz comisii: Comisia învățământ și Comisia juridică.

Raport de specialitate: Direcția administrație publică, Direcția economică și Compartiment juridic.

7.Proiect de hotărâre numărul 9/10.01.2025 privind stabilirea salariilor de bază pentru funcționarii publici și personalul contractual din cadrul familiei ocupaționale ,,Administrație” din aparatul de specialitate al primarului municipiului Câmpulung Moldovenesc și Serviciul de evidență și informare.

Inițiator: Primarul municipiului.

Aviz comisii: Comisia economică.

Raport de specialitate: Direcția economică, Direcția administrație publică și Compartiment juridic.

8.Proiect de hotărâre numărul 10/10.01.2025 privind aprobarea calendarului de evenimente organizate în municipiul Câmpulung Moldovenesc în anul 2025.

Inițiator: Primarul municipiului.

Aviz comisii: Comisia economică și Comisia învățământ.

Raport de specialitate: Direcția economică, Compartiment juridic și Centru Național de Promovare și Informare Turistică.

9.Raport privind activitatea desfășurată de asistenții personali și reprezentanții legali ai persoanelor cu handicap grav în cursul semestrului II al anului 2024, înregistrat la nr. 13/03.01.2025.

10.Raport privind activitatea de soluționare a petițiilor adresate Consiliului Local al municipiului Câmpulung Moldovenesc semestrul II 2024, înregistrat la nr. 63 din 09.01.2025.

11.Adresele Instituției Prefectului – Județul Suceava nr. 15408/10/3/2024, 17889/10/3/2025, 18249/10/3/2025 și 19485/10/3/2025.

12.Adresa Instituției Prefectului – Județul Suceava nr. 50/03/2025.

13.Adresa Instituției Prefectului – Județul Suceava nr. 60/03/2025.

14.Adresa Instituției Prefectului – Județul Suceava nr. 58/03/2025.

15.Adresa domnului Curcă Aurel, înregistrată la nr. 621/10.01.2025.

16.Adresa domnilor Berdei Mircea și Berdei Angelica, înregistrată la nr. 622/10.01.2025.

17.Adresa domnului Tudor Octavian Sfarghiu, înregistrată la nr. 746/13.01.2025.

18.Adresa doamnei Kreisel-Cricleviț Carmen, înregistrată la nr. 857/13.01.2025.

19.Diverse.

Domnul preşedinte consultă plenul dacă sunt propuneri pentru suplimentarea ordinii de zi.

Domnul primar solicită suplimentarea ordinii de zi cu două proiecte de hotărâre care au caracter de urgență:

1.Proiect de hotărâre numărul 12/29.01.2025 privind darea în administrare a unor bunuri imobile proprietatea Municipiului Câmpulung Moldovenesc, din administrarea Consiliului Local al municipiului Câmpulung Moldovenesc în administrarea Spitalului de Psihiatrie Câmpulung Moldovenesc.

Inițiator: Primarul municipiului.

Aviz comisii: Comisia economică.

Raport de specialitate: Direcția tehnică și urbanism, Direcția economică și Compartiment juridic.

2.Proiect de hotărâre numărul 13/29.01.2025 pentru modificarea anexei la Hotărârea Consiliului Local nr. 126/11.10.2024 cu privire la modul de valorificare a cantității de 113,20 mc lemn fasonat de foc și 11.60 mc lemn de lucru cu diametrul la capătul gros de maxim 24 cm provenit din fondul forestier proprietatea publică a municipiului Câmpulung Moldovenesc administrat de Ocolul Silvic Pojorâta.

Inițiator: Primarul municipiului.

Aviz comisii: Comisia economică.

Raport de specialitate: Direcția tehnică și urbanism, Direcția economică și Compartiment juridic.

Se supune la vot suplimentarea ordinii de zi. Se votează cu 18 voturi ,,pentru”

Se supune la vot ordinea de zi pe ansamblu. Se votează cu 18 voturi ,,pentru”.

D-na. secretar general al municipiului – vă reamintesc că aveți obligația legală ca la începutul ședinței să declarați dacă aveți un interes personal față de proiectele aflate pe ordinea de zi care ar putea conduce la un conflict de interese.

Dl. consilier local Paziuc Lucian anunță că nu va participa la dezbateri și la vot la proiectul de hotărâre numărul 12/29.01.2025 privind darea în administrare a unor bunuri imobile proprietatea Municipiului Câmpulung Moldovenesc, din administrarea Consiliului Local al municipiului Câmpulung Moldovenesc în administrarea Spitalului de Psihiatrie Câmpulung Moldovenesc.

**Se trece la punctul 1 de pe ordinea de zi (Aprobarea procesului verbal al şedinţei Consiliului Local al municipiului Câmpulung Moldovenesc din 10.01.2025).**

Nu sunt obiecţii.

Se supune la vot. Se votează cu 18 voturi „pentru”.

Intră în sala de ședință dl. consilier local Cîrmaci Nicolai.

**Se trece la punctul 2 de pe ordinea de zi (Proiect de hotărâre numărul 4/10.01.2025 privind atestarea Inventarului bunurilor care aparțin domeniului privat al municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 2 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 19 voturi „pentru”.

Hotărârea a fost adoptată.

**Se trece la punctul 3 de pe ordinea de zi (Proiect de hotărâre numărul 5/10.01.2025 privind vânzarea prin licitație publică a unui spațiu și a cotelor indivize din părțile comune și terenul aferent acestuia, proprietatea privată a municipiului Câmpulung Moldovenesc, situat în str. Calea Bucovinei nr. 65A, municipiul Câmpulung Moldovenesc, cu destinația de cabinet medical de medicină de familie).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1, nr. 2 și nr. 4 avizează favorabil proiectul de hotărâre.

Discuții/propuneri:

Dl. consilier local Berențan - propun să facă parte din comisia de evaluare a licitației dna. consilier local Nuțescu-Bilinschi Amelia și dl. consilier Lițu Nicolae, iar în comisia de soluționare a contestațiilor pe dnii. consilieri Simion Alexandru – Gheorghe și Costeliuc Cornel Florinel.

Nu sunt alte propuneri.

Se supune la vot secret proiectul de hotărâre cu propunerile domnului consilier local Berențan. Se votează cu 19 voturi „pentru”.

Hotărârea a fost adoptată.

**Se trece la punctul 4 de pe ordinea de zi (Proiect de hotărâre numărul 6/10.01.2025 privind aprobarea contribuției anuale a U.A.T. Municipiului Câmpulung Moldovenesc, în calitate de membru fondator al Asociației de dezvoltare intercomunitară (ADI) ,,*ECO-TRANSPORT CÂMPULUNG MOLDOVENESC-SADOVA*", pe anul 2025, în cuantum de 30.000 lei).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 19 voturi „pentru”.

Hotărârea a fost adoptată.

**Se trece la punctul 5 de pe ordinea de zi (Proiect de hotărâre numărul 7/10.01.2025 privind aprobarea volumului maxim de masă lemnoasă estimat a se recolta în anul 2025 din fondul forestier proprietate publică a Municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru” și 2 ,,abțineri” (dna. consilier Cocuța-Piticari și dl. consilier Popescu).

Hotărârea a fost adoptată.

**Se trece la punctul 6 de pe ordinea de zi (Proiect de hotărâre numărul 8/10.01.2025** **privind aprobarea procedurilor şi criteriilor pentru organizarea concursului de ocupare a funcţiei contractuale de conducere de președinte club la Clubul Sportiv Municipal „Rarăul” Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică, raportul de specialitate al Direcției economice și raportul de specialitate al Compartimentului juridic.

Comisia nr. 3 avizează favorabil proiectul de hotărâre.

Comisia nr. 4 avizează favorabil proiectul de hotărâre cu 2 amendamente. Dă citire amendamentelor.

Se supun la vot amendamentele comisiei nr. 4. Se votează cu 19 voturi ,,pentru”.

Discuții/propuneri:

Dl. consilier local Lițu – propun să facă parte din comisia de concurs dl. consilier Berențan Corneliu - Petru, iar în comisia de contestații pe dl. consilier Varvaroi Vasile-Lucian.

Se supune la vot secret proiectul de hotărâre cu amendamentele comisiei juridice și cu propunerile domnului consilier Lițu. Se votează cu 18 voturi ,,pentru” și 1 vot ,,împotrivă”.

Hotărârea a fost adoptată.

**Se trece la punctul 7 de pe ordinea de zi (Proiect de hotărâre numărul 9/10.01.2025 privind stabilirea salariilor de bază pentru funcționarii publici și personalul contractual din cadrul familiei ocupaționale ,,Administrație” din aparatul de specialitate al primarului municipiului Câmpulung Moldovenesc și Serviciul de evidență și informare).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 19 voturi ,,pentru”.

Hotărârea a fost adoptată.

**Se trece la punctul 8 de pe ordinea de zi (Proiect de hotărâre numărul 10/10.01.2025 privind aprobarea calendarului de evenimente organizate în municipiul Câmpulung Moldovenesc în anul 2025).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice, raportul de specialitate al Compartimentului juridic și raportul de specialitate al Centrului Național de Informare și Promovare Turistică.

Comisiile nr. 1 și nr. 3 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 19 voturi ,,pentru”.

Hotărârea a fost adoptată.

Dl. președinte de ședință – consultă comisia economică dacă are nevoie de pauză pentru discutarea proiectelor de hotărâre introduse suplimentar pe ordinea de zi.

Dna. consilier local Alvirescu – nu avem nevoie de pauză, comisia economică a studiat proiectele introduse suplimentar pe ordinea de zi.

Se trece la discutarea proiectelor de hotărâre introduse suplimentar pe ordinea de zi:

1.Proiect de hotărâre numărul 12/29.01.2025 privind darea în administrare a unor bunuri imobile proprietatea Municipiului Câmpulung Moldovenesc, din administrarea Consiliului Local al municipiului Câmpulung Moldovenesc în administrarea Spitalului de Psihiatrie Câmpulung Moldovenesc.

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 18 voturi ,,pentru”. Nu participă la vot dl. consilier Paziuc.

Hotărârea a fost adoptată.

2.Proiect de hotărâre numărul 13/29.01.2025 pentru modificarea anexei la Hotărârea Consiliului Local nr. 126/11.10.2024 cu privire la modul de valorificare a cantității de 113,20 mc lemn fasonat de foc și 11.60 mc lemn de lucru cu diametrul la capătul gros de maxim 24 cm provenit din fondul forestier proprietatea publică a municipiului Câmpulung Moldovenesc administrat de Ocolul Silvic Pojorâta.

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 19 voturi ,,pentru”.

Hotărârea a fost adoptată.

**Se trece la punctul 9 de pe ordinea de zi (Raport privind activitatea desfășurată de asistenții personali și reprezentanții legali ai persoanelor cu handicap grav în cursul semestrului II al anului 2024, înregistrat la nr. 13/03.01.2025).**

Nu sunt discuții.

**Se trece la punctul 10 de pe ordinea de zi (Raport privind activitatea de soluționare a petițiilor adresate Consiliului Local al municipiului Câmpulung Moldovenesc semestrul II 2024, înregistrat la nr. 63 din 09.01.2025).**

Nu sunt discuții.

**Se trece la punctul 11 de pe ordinea de zi (Adresele Instituției Prefectului – Județul Suceava nr. 15408/10/3/2024, 17889/10/3/2025, 18249/10/3/2025 și 19485/10/3/2025.**

Nu sunt discuții**.**

**Se trece la punctul 12 de pe ordinea de zi (Adresa Instituției Prefectului – Județul Suceava nr. 50/03/2025).**

Discuții:

Dna. secretar general – până la sfârșitul lunii februarie, vă rog să depuneți rapoartele de activitate, ele vor fi introduse pe ordinea de zi a ședinței ordinare din luna martie.

**Se trece la punctul 13 de pe ordinea de zi (Adresa Instituției Prefectului – Județul Suceava nr. 60/03/2025).**

Nu sunt discuții.

**Se trece la punctul 14 de pe ordinea de zi (Adresa Instituției Prefectului – Județul Suceava nr. 58/03/2025).**

Nu sunt discuții.

**Se trece la punctul 15 de pe ordinea de zi (Adresa domnului Curcă Aurel, înregistrată la nr. 621/10.01.2025).**

Discuții:

Dl. președinte de ședință – următoarele adrese de pe ordinea de zi pct. nr. 16, nr. 17 și nr. 18 toate au același obiect și propun să le discutăm împreună.

Dl. consilier local Boicu Alin – am studiat toate adresele și am remarcat că cea mai amplă este a domnului Curcă. Adresa invocă mai multe aspecte de ordin juridic și tehnic privind aprobarea construirii blocurilor pe str. Mihai Dodu. Invocă că acea zonă în planul urbanistic general prevede că se pot construi doar locuințe unifamiliale, nu blocuri. Sper ca direcția tehnică să facă un răspuns în care să puncteze toate cele invocate de dl. Curcă. Dacă vom considera că răspunsul va fi corect, noi trebuie să ni-l însușim. El vorbește în adresă de inexistența unui studiu de circulație și că cei care locuiesc în zonă nu vor mai avea soare. După cum știți se poate face un studiu de însorire, pentru a ști exact situația reală. Noi nu vom fi puși în situația de a aproba dacă investitorul respectiv poate să construiască blocul respective. Din ce știu eu, planul urbanistic prevede că se pot construi și locuințe multifamiliale. Toate demersurile care se fac în momentul de față sunt pentru aprobarea planului urbanistic zonal. Dl. Curcă invocă în adresă că certificatul emis nu ar fi publicat pe site-ul instituției. În final noi trebuie să luăm o decizie la care găsim argumente pro și contra. Suntem conștienți că avem în oraș de locuințe noi. Vom vedea la momentul oportun dacă acea mansardă deranjează.

Dl. președinte de ședință – eu sunt de părere că ar fi necesar un punct de vedere atât de la compartimentul urbanism cât și de la juridic.

**Se trece la punctul 19 de pe ordinea de zi (Diverse).**

Dl. președinte de ședință – din rândul consilierilor cine dorește să se înscrie la discuții.

Dl. consilier local Paziuc – mulțumesc pentru tot sprijinul acordat din partea domnului primar și a celor din compartimentul de specialitate cu privire la întocmirea proiectului legat de terenul de la fostele sere. Este un proiect social, beneficiarii direcți vor fi persoanele cu dizabilități. Este o lege nouă, cei care se pensionează pe caz de boală pot fi reangajați/reîntegrați în muncă. Va fi un real succes pentru toată lumea și în special pentru persoanele cu boli psihice.Vom primi finanțare din partea Rotary Internațional. Vor fi niște sere care vor fi destinate creșterii plantelor/florilor, nimic pe parte de comerț. Ne gândim ca anumite zone din parcurile orașului să fie amenajate de către aceste persoane cu dizabilități și să fie montate plăcuțe unde să fie scris că au fost plantate de către persoanele cu suferință psihică. Vor putea veni și persoane care nu au ce să-și ocupe timpul liber. Ne gândim să montăm și un sistem de muzică clasică. Avem mult de muncă acolo, dar sperăm să putem duce la sfârșit acest proiect. Mulțumesc colegilor pentru votul favorabil.

Dl. președinte de ședință - cuvinte de laudă pentru cei care au inițiat acest proiect.

Dl. consilier local Maftean – doresc mai multe lămuriri cu privire la recuperarea acelor sume de bani pentru cei care nu au avut încheiat contract cu Fritehnic pentru gunoiul menajer. Sunt persoane care au primit decizii de impunere cu niște sume foarte mari. Când au încheiat contract la Fritehnic, angajații de acolo au spus că copiii nu se trec în contract. Oamenii s-au trezit că trebuie să plătească pe 3 ani în urmă, nu mi se pare corect. Acest lucru trebuia făcut după un an de zile. Sunt de acord că primăria trebuie să recupereze banii, dar trebuie puși la plată doar cei care nu au avut încheiat contract deloc.

Dl. primar – este un subiect de actualitate în municipiul nostru. Vreau să vă anunț că firma Fritehnic ne-a trimis titlu executoriu pentru toate cantitățile de gunoi menajer pe care la ridicat din fața porții cetățenilor câmpulungeni și a gunoului abandonat. Noi am contestat titlu executoriu în instanță, deocamdată nu avem termen stabilit. Am contestat prețul gunoiului abandonat, este o diferență foarte mare față de gunoiul menajer. Referitor la recuperarea sumelor extrem de mari, am început acum câteva luni de zile o acțiune complexă de verificare a persoanelor aflate la domiciliu. Am verificat fiecare stradă, 20 de salariați din primărie au făcut verificări în teren. Din 15000 de persoane pe care le are Câmpulungul în urma recensământului, doar 9000 dețin contract de salubrizare. Noi am anunțat pe toate rețele de socializare că toți cetățenii trebuie să dețină contract cu firma Fritehnic.Conștiința cetățenilor a lăsat de dorit, iar noi în momentul de față avem de achitat o sumă enormă. Această verificare ne ajută în momentul în care vom avea operator unic. După ce vom avea operator unic, toate persoanele fizice vor achita o taxă la primărie. Râmâne să discutăm cum vom proceda cu persoanele juridice. În această perioadă am primit multe adrese din partea cetățenilor cu fel și fel de acte justificate, concluzia mea este că unii dintre cetățeni au profitat de această situație. Legea salubrizării prevede foarte clar, operatorul este obligat să ridice toate gunoaiele de pe raza UAT-ului, iar primaria este obligată să plătească serviciile operatorului. Noi am trimis decizii de impunere doar la persoanele care nu au fost corecte. Legea prevede foarte clar că putem recupera bani de la cetățeni pe o perioadă de 3 ani în urmă. Nu există persoană fizică în Câmpulung care să nu producă gunoi menajer. Acest demers pe care l-am început mi-l asum și îl vom finaliza, într-adevăr sumele sunt mari, dar le pot plăti eșalonat într-un an de zile. Nu voi face niciun rabat de la această decizie. Cum știm că trebuie să plătim toate utilitățile, așa trebuie să fim conștienți să plătim și ridicarea gunoiului menajer. Trebuie declarați toți membrii, indiferent de vârsta copiilor. Dacă într-adevăr sunt persoane care vin cu documente justificative, noi analizăm fiecare cerere în parte și luăm o decizie. La persoanele juridice e altfel, vom discuta în momentul în care vom avea operator unic. Referitor la colectarea gunoiului menajer, ați văzut că avem 25 de insule ecologice care sunt destinate celor de la bloc. Accesul se face doar pe bază de cartelă. În mare parte aceste insule sunt monitorizate prin camerele video. Rog cetățenii să nu vandalizeze sau să distrugă acele insule, cei care vor fi prinși vor fi aspru pedepsiți. Trebuie să avem un oraș civilizat și curat.

Dl. consilier local Maftean – sunt de acord cu dl. primar. Toată lumea produce gunoi și trebuie să fim corecți, dar cei de la Fritehnic au spus că copiii nu trebuie trecuți. Nu-i corect ca acum să plătim pentru 3 ani din urmă. Cei care nu au avut contract deloc trebuie să plătească.

Dl. primar – dacă sunt persoane care afirmă acest lucru legat de contract, rog să dea firma Fritehnic în judecată. Primăria nu are legătură cu acele presupuneri.

D-na. consilier local Badale – sunt de acord cu toate evenimentele care se derulează în orașul noștru. Vin cu o altă propunere, să se organizeze un concert și pentru cei tineri cu un alt gen de muzică, cu o muzică decentă, o muzică artistică. Am putea avea un astfel de proiect?

Dl. președinte de ședință – noi am aprobat un calendar minimal. Cu siguranță vor mai fi și alte evenimente. Clubul Rotary își propune anul acesta să organizeze 10 evenimente de acest gen, vor fi multe surprize. Cu siguranță evenimente culturale vor fi mult mai multe, primăria a sprijinit mereu asemenea evenimente.

Dl. consilier local Simion – dă citire unei sesizări cu privire la lucrările care se desfășoară la Colegiul Național ,,Dragoș Vodă”. Sunt copii noștri, ar trebui să alocăm bani pentru a putea finaliza investiția. Solicit date cu privire la stadiul lucrărilor. Prezintă fotografii cu stadiul lucrărilor.

Dl. primar – nu fac istoricul acestei investiții, știm cu toții cum a fost cu firma de la Botoșani. Îmi aduc aminte că anul trecut am dirijat bani către colegiu pentru schimbarea tuturor geamurilor deoarece erau din pvc și ISU nu dă aviz dacă nu sunt din aluminiu. Referitor la poze, aveți perfectă dreptate. Nu fac diferențe între managementul instituțiilor de învățâmânt, dar totul pornește de la conducere. Știți prea bine că Biblioteca municipală arată mult mai rău decât Colegiul, dar dacă este un manager competent se văd rezultatele. Am purtat discuții cu d-na. director Carp și i-am spus să cumpere 10 umidificatoare pentru a nu ajunge în această situație. Am mers de multe ori în curtea școlii, era o mizerie de nedescris. Au 6 muncitori și nu se ocupă deloc. A mers dl. viceprimar împreună cu cei de la 416 să facă curățenie. Hai să mergem la toate școlile să vedem cum arată și pe urmă putem discuta, totul depinde de conducător. Într-adevăr am avut un constructor neserios, dar și cei de la liceu trebuiau să se implice.

Dl. consilier local Boicu Alin – după cum știți acum 2 ani de zile prin intermediul unui program pe fonduri europene s-a implementat o aplicație informatică ce poate fi accesată de pe dispozitivele mobile în vederea plății unor anumite taxe către autoritatea locală. Având în vedere că contractul a fost doar pentru implementarea aplicației nu și pentru mentenanță, poate reușim să prindem în bugetul local o sumă și pentru actualizarea aplicației. Sunt persoane care încearcă să plătească și nu pot parcurge toate procedurile. Consider că ar trebui să alocăm o anumită sumă de bani pentru a angaja o firmă specializată pentru a adapta această aplicație.

Dl. președinte de ședință – observațiile dvs. cu siguranță au fost recepționate de către compartimentul de specialitate.

Dl. consilier local Cîrmaci – referitor la măsura care sa luat cu privire la încheierea contractelor cu Fritehnic, consider că această măsură trebuia luată în primul an. Sunt sume imense, sunt unii cetățeni în imposibilitate să plătească acele sume. Are domnul primar dreptate cu lucrările de la instituțiile școlare, totul pornește de la conducere, trebuie implicare și din partea lor. Pe unele străzi au fost efectuate anumite lucrări și era obligația firmelor să se aducă străzile la forma inițială. Rog să se aibă în vedere și acest aspect. Podul care duce către Pârâul Corlățeni trebuie reabilitat și iluminat, pentru a evita anumite probleme.

Dl. consilier local Posa – am rugat în cursul lunii noiembrie, ca la ședința din decembrie să ni se prezinte o informare cu privire la stadiul lucrărilor apă și canal. În cursul anilor anteriorii știu că primăria a susținut acele concursuri de șah și aș dori să fie trecut în calendarul evenimentelor. Este un eveniment care ne aduce o popularitate. Referitor la cele semnalate la Colegiul Dragos Vodă, cred că unele lucrări pot fi atribuite și dirigintelui de șantier. Rezultatele cu care se laudă Colegiul, eu le atribui mai mult familiilor, decât celorlalți.

Dl. primar – noi am făcut adresă către ACET, el este beneficiarul nr. 1 al acestui mare proiect. În momentul când vom primi răspunsul, o să vi-l comunicăm.

Dl. consilier local Popescu – știu că buget nu avem, dar poate găsim bani pentru consolidarea malului de pe Pârâul Corlățeni. Eu cred că 20/30 gabioane ar rezolva problema. În ultimii ani tot am avut mai multe incendii, întreb dacă avem trecut în proiect racorduri pentru hidranți. Legat de discuțiile cu gunoiul menajer și a sancțiunilor către cetățeni, sunt întru totul de acord că toți trebuie să-și încheie contract și să plătească. Din câte știu, colega mea în decursul acestor ani a anunțat public că toți cetățenii trebuie să încheie contract. Ce măsuri ați luat, sau veți lua pentru persoanele juridice? Din câte știu și la persoanele juridice sunt anumite probleme.

Dl. primar – în legătură cu racordurile pentru hidranți, știu că sunt prinse în proiect. Dacă nu avem, nu primim aviz de la ISU. Colegii din cadrul compartimentului de specialitate o să vă comunice pe ce străzi vor fi amplasate acele racorduri. În urma vizionării filmelor de pe camerele de supraveghere amplasate la platformele de gunoi, unele persoanele juridice au fost sancționate destul de drastic. Persoanele juridice au obligația să predea gunoiul menajer prin cântărire, cine nu va respecta va fi sancționat.

Dl. președinte de ședință – dă cuvântul din rândul invitaților.

D-na. manager Bogoș Nicoleta – mulțumesc consiliului local ca entitate, mulțumesc domnului primar și aparatului de specialitate pentru tot sprijinul acordat. Vă informez că sunt foarte mulți elevi care ne calcă pragul și sperăm ca până la sfârșitul lunii iulie să finalizăm toate lucrările. Referitor la competițiile de șah, vă informez că și anul acesta vom ține o competiție în memoria domnului Burduja.

Dl. manager Georgescu – mulțumesc pentru invitație. Sunt câștigătorul concursului de manager al Muzeului ,,Arta Lemnului”, o clădire superbă și o instituție cum nu găsește în alte orașe. Prezintă pe scurt stadiul proiectelor aflate în derulare și cele care și le dorește în viitor.

Dl. președinte de ședință – felicitări pentru prezentare, conduceți o instituție care produce performanță. Clubul Rotary își propune multe evenimente împreună cu instituția pe care o conduceți.

Nemaifiind alte probleme, domnul preşedinte declară închise lucrările şedinţei ordinare.

Drept pentru care s-a încheiat prezentul proces-verbal.

Şedinţa se încheie la orele 1350.

**PREŞEDINTE DE ŞEDINŢĂ, SECRETAR GENERAL,**

**Varvaroi Vasile - Lucian Erhan Rodica**

**Întocmit,**

Ropcean Luminița-Georgeta